CELEX: 52012JC0029
Language: hu
Date: 2012-10-17
Title: Együttes javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK rendelet módosításáról

|
			
		
		
		52012JC0029
		
			Együttes javaslat A TANÁCS RENDELETE a Fehéroroszországra vonatkozó korlátozó intézkedésekről szóló 765/2006/EK rendelet módosításáról /* JOIN/2012/029 final - 2012/0296 (NLE) */
			
				
		
		
			
			   	INDOKOLÁS
(1)                   
A módosított 765/2006/EK tanácsi rendelet
előírja Lukasenko elnök és egyes fehérorosz tisztviselők és az emberi
jogok súlyos megsértéséért, illetve a civil társadalom és a demokratikus
ellenzék elnyomásáért felelős személyek, valamint a Lukasenko-rezsimet
támogató, illetve abból hasznot húzó személyek és szervezetek, ideértve
különösen a rezsimnek pénzügyi vagy anyagi segítséget nyújtó személyek és
szervezetek vagyoni eszközeinek befagyasztását.
(2)                   
A Tanács úgy döntött, hogy a jobb
áttekinthetőség érdekében a 2012. november 1-jével a korábbi határozat
helyébe lépő új határozat elfogadásával pontosítja és konszolidálja a
természetes vagy jogi személyeknek, szervezeteknek és szerveknek a
2010/639/KKBP tanácsi határozat mellékleteinek jegyzékébe vételére vonatkozó
kritériumokat, és ezeket a mellékleteket egy egységes mellékletbe foglalja.
(3)                   
Ez az intézkedés az Európai Unió
működéséről szóló szerződés hatálya alá tartozik, ennélfogva –
különösen a tagállamokban tevékenykedő gazdasági szereplők által
történő egységes alkalmazásuk biztosítása céljából – a hatálybalépéséhez
uniós szintű jogszabály szükséges.
(4)                   
Az Unió külügyi és biztonságpolitikai
főképviselője és az Európai Bizottság javaslatot tesz a 765/2006/EK
tanácsi rendelet ennek megfelelő módosítására.
2012/0296 (NLE)
Együttes javaslat
A TANÁCS RENDELETE
a Fehéroroszországra vonatkozó korlátozó
intézkedésekről szóló 765/2006/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel az egyes fehérorosz
tisztviselőkkel szembeni korlátozó intézkedésekről szóló
2010/639/KKBP tanácsi határozat helyébe lépő, 2012. október …-i
2012/…/KKBP határozatra[1],

tekintettel az Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       A Fehéroroszországra
vonatkozó korlátozó intézkedésekről szóló, 2006. május 18-i 765/2006/EK
tanácsi rendelet[2]
előírja Lukasenko elnök és egyes fehérorosz tisztviselők és az emberi
jogok súlyos megsértéséért, illetve többek között a civil társadalom és a
demokratikus ellenzék elnyomásáért felelős személyek, valamint a
Lukasenko-rezsimet támogató, illetve abból hasznot húzó személyek és
szervezetek vagyoni eszközeinek befagyasztását.
(2)       A 2012/…/KKBP határozattal a
Tanács úgy döntött, hogy pontosítja a természetes vagy jogi személyeknek,
szervezeteknek és szerveknek a 2010/639/KKBP tanácsi határozat[3] mellékleteinek jegyzékébe
vételére vonatkozó kritériumokat, és ezeket a mellékleteket egy egységes mellékletbe
foglalja. 
(3)       Ez az intézkedés az Európai
Unió működéséről szóló szerződés hatálya alá tartozik,
ennélfogva – különösen a tagállamokban tevékenykedő gazdasági
szereplők által történő egységes alkalmazásuk biztosítása céljából –
a hatálybalépéséhez uniós szintű jogszabály szükséges.
(4)       A 765/2006/EK rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 765/2006/EK rendelet a következőképpen
módosul:
(1) A 2. cikk helyébe a következő szöveg
lép:
„2. cikk
1. Be kell fagyasztani minden olyan pénzeszközt
és gazdasági erőforrást, amely az I. mellékletben felsorolt természetes
vagy jogi személyekhez, szervezetekhez vagy szervekhez tartoznak, vagy azok
tulajdonában, birtokában vagy ellenőrzése alatt áll. 
2. Az I. mellékletben felsorolt
természetes és jogi személyek, szervezetek vagy szervek rendelkezésére vagy
javára – sem közvetlenül, sem közvetve – semmiféle pénzeszköz vagy gazdasági
erőforrás nem bocsátható. 
3. Tilos a tudatos és szándékos
részvétel az olyan tevékenységekben, amelyek közvetett vagy közvetlen célja
vagy hatása az (1) és (2) bekezdésben említett műveletek megkerülése. 
4. Az I. melléklet azokat a
természetes és jogi személyeket, szervezeteket és szerveket tartalmazza,
akiknek vagy amelyeknek az emberi jogok súlyos megsértéséért, valamint a civil
társadalmat és a demokratikus ellenzéket sújtó elnyomásért való
felelősségét a Tanács megállapította a Fehéroroszországgal szembeni
korlátozó intézkedésekről szóló, XXX. … ..-i …/…/KKBP tanácsi határozat[4] 4. cikke (1) bekezdése a)
pontja alapján, illetve akik vagy amelyek tevékenysége egyéb módon
jelentős mértékben aláássa a demokráciát és a jogállamiságot
Fehéroroszországban, vagy bármely, velük kapcsolatban álló természetes és jogi
személyt, szervezetet, illetve szervet, csakúgy mint azok tulajdonában vagy
irányítása alatt álló jogi személyeket, szervezeteket vagy szerveket.            
5. Az I. melléklet azokat a
természetes és jogi személyeket, szervezeteket és szerveket tartalmazza, akiket
vagy amelyeket a 2010/639/KKBP tanácsi határozat 4. cikke (1) bekezdése b)
pontjának megfelelően a Tanács a Lukasenko-rezsimet támogató, illetve
abból hasznot húzó személyekként és szervezetekként azonosított, csakúgy mint
az azok tulajdonában vagy irányítása alatt álló jogi személyeket, szervezeteket
vagy szerveket.”
(2) A 2b. cikk (1) és (2) bekezdésében, a 3.
cikk (1) bekezdésének a) pontjában, a 4a. cikkben és a 8a. cikk (1) és (4)
bekezdésében az „I. és IA. és IB. melléklet” vagy „I. melléklet vagy IA.
melléklet(ben)” helyébe az „I. melléklet” szöveg lép. 
2. cikk
Ez a rendelet 2012. november 1-jén lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben,
                                                                       a
Tanács részéről
                                                                       az elnök
[1]               HL L …, 2012.1.…, … o.
[2]               HL L 134., 2006.5.20., 1. o.
[3]               HL L 280., 2010.10.26., 18. o.
[4]               HL C […]., […], […]. o.